SPERRE: Stortingsrepresentant i transportkomiteen, Susanne Bratli (Ap) vil at unge menn skal kjøre med alkolås, fartssperre og ha forbud mot å kjøre med passasjerer. Her er et arkivbilde fra en rånekveld på Notodden.

Vil begrense friheten til unge menn i trafikken: Vil forby unge menn å ha passasjerer i bilen

Unge mannlige sjåfører bør ha alkolås, fartssperre og forbud mot å kjøre med passasjerer. Det mener stortingsrepresentant i transportkomiteen, Susanne Bratli (Ap).

Oppdatert 15. november 2011

Artikkelen er over åtte år gammel

Bratli vil ha egne tiltak for disse sjåførene, for å få ned tallet på ulykker.

- For i hver femte dødsulykke i trafikken er det en ung mannlig sjåfør som kjører bilen, sier Bratlie til NRK.

Derfor vil stortingsrepresentanten nå sette inn særtiltak mot unge menn mellom 18 til 24 år for å få ned antall ulykker. Bratli ønsker et prøveprosjekt med fartssperre, alkolås og en gradvis utvidelse av førerretten.

- Det vil si at man med det samme man får førerkortet ikke får kjøre med passasjerer, og heller ikke får kjøre når det er mørkt. Det er jo den type tiltak som eksperter og forskere mener vil fungere, sier hun.

HVA MENER DU KAN VÆRE TILTAK MOT UNGDOMSULYKKER MED UNGE MENN?

BRUK KOMMENTARFELTET NEDERST I ARTIKKELEN TIL Å SI DIN MENING.

Les: Vil bremse jentedød i trafikken.

Liten effekt

Kommunikasjonssjef Inger Elisabeth Sagedal i NAF er uenig.

- Det vil gi liten effekt, og det blir også feil å lage masse restriktive tiltak for en gruppe som vi ønsker skal få trening på veiene og ha riktige holdninger, sier hun.

Sagedal mener bedre veistandard, sikrere biler og holdningskampanjer er veien å gå.

Les: Minst trafikkopplæring når risikoen er størst.

Mistforstått frihet

Susanne Bratlie mener argumentet om begrenset frihet i trafikken er misforstått.

- Frihet er ikke å kjøre som man vil når man er ute på veien. Frihet er for oss alle sammen, å kunne føle at vi er trygge for ulykker, sier Bratlie, som tirsdag legger fram flere av forslagene til trafikksikringstiltak for samferdselsministeren.

FÅ BIL OG MOTOR-NYHETER RETT I FACEBOOK-FEEDEN DIN. BLI MEDLEM AV VG NETT BIL OG MOTOR HER.

Publisert: 15.11.11 kl. 08:56 Oppdatert: 15.11.11 kl. 14:59

Mer om Trafikk